เรื่องยากแต่ต้องก้าวไปให้ถึง
อย่างที่คิดและพูดกันมาตลอดว่าประเทศไทยจะต้องมีการปฏิรูป มิฉะนั้นไปไม่รอดเป็นเรื่องจริงที่ยากจะปฏิเสธ,เรื่องราวอย่างนี้อย่าไปมุ่งหวังจากนักเลือกตั้ง,แม้แต่รัฐบาล คสช.ที่ประกาศมาตลอดว่าจะทำเรื่องนี้ให้เป็นตัวอย่าง เอาเข้าจริงก็ไม่สามารถทำได้อย่างที่มุ่งหวัง,นอกจากเป็นประเด็นการเมืองที่ยกขึ้นมาเพื่อใช้ข่มกันทางการเมือง แม้กระทั่งนักการเมืองซึ่งไม่เคยคิดเรื่องนี้ก็ยังเอามาโจมตีกัน,อย่าได้แปลกใจว่าการปฏิรูปจะเป็นเหตุให้มีปากมีเสียง,มีความไม่พอใจกันมาตลอด ถ้าจะว่ากันถือเป็นเรื่องธรรมชาติของความคิดความคาดหวังก็จะเป็นอย่างนี้,เพราะไม่ใช่เรื่องง่ายๆต่อการดำเนินการ,สังคมประเทศที่เคยเป็นอยู่ กระทำกันอยู่ การเปลี่ยนแปลงจึงได้รับการต่อต้าน เนื่องจากไม่ยอมรับการเปลี่ยนแปลงสิ่งที่ดำรงความเคยชินอยู่,จึงต้องมีองค์ประกอบหลายอย่างในการผลักดันจึงจะสำเร็จได้ ผู้นำต้องจริงใจ กล้าตัดสินใจสร้างความยอมรับทั้งระบบไม่ว่าจะเป็นนักการเมือง ข้าราชการ นักธุรกิจ และประชาชน จึงพอจะมองเห็นความเป็นไปได้,ขนาดว่าคนที่ร่วมงานกันหรือจะเรียกว่าพวกเดียวกัน หรือคนกันเองก็อดจะวิพากษ์วิจารณ์ไม่ได้เนื่องจากรู้สึกผิดหวัง,เพราะเขาคาดหวังและมองเห็นความเป็นไปว่าจะ ไม่สำเร็จ,จนทำให้ พล.อ.ประยุทธ์ จันทร์โอชา นายกฯ เกิดอาการที่คิดว่าคนกันเองแท้ๆไม่ควรจะออกมาแสดงความเห็นในลักษณะนี้,เพียงแค่เห็นว่าเป็นการสาวไส้ให้กากิน,ว่าไปแล้วรัฐบาลเองนั่นแหละที่จะต้องรับรู้และรับผิดชอบในเรื่องนี้อย่างเปิดใจกว้าง หากมองย้อนกลับไปก็จะเห็นคำตอบเอง,และตอบคำถามเองได้เช่นกันว่าทำไม,ยอมรับอย่างหนึ่งว่า พล.อ.ประยุทธ์นั้นมีความตั้งใจจริงในเรื่องนี้ แต่องค์ประกอบ คสช.นั้นมีหลายคนหลายความคิดจึงทำให้ไม่เกิดเอกภาพ,การตั้ง สปช.-สปท.ถือว่าล้มเหลวและทำให้เกิดปัญหานำไปสู่ความล่าช้า,พูดง่ายๆว่าคิดดี ตั้งใจดี แต่วิธีการไม่ดีพอ,อีกทั้งการสื่อสารและแสดงความคืบหน้าไม่เป็นระบบ อยู่ที่ว่าผู้รับผิดชอบลักษณะงานที่แยกออกเป็น 11 คณะ จะแจ้งให้สาธารณะรับทราบมากน้อยแค่ไหน ต่อเนื่องหรือไม่,นี่ก็เป็นปัญหาหนึ่งที่ทำให้การปฏิรูปดูเหมือนไม่คืบหน้า เป็นความล้มเหลว แต่ถ้าหากจัดระบบให้ดี แถลงเป็นเรื่องเป็นราวว่าทำอะไรไปบ้าง ถึงไหนแล้ว ด้วยทีมงานปฏิรูปเป็นการเฉพาะ,ป่านนี้น่าจะเห็นภาพชัดและเป็นรูปธรรม,การที่นายกฯออกมาแสดงความเห็นว่าได้ดำเนินการปฏิรูปมาตลอด และมีผลงานอย่างต่อเนื่องดูเหมือนว่าจะเป็นความเข้าใจที่ต่างกันมากกว่า,เนื่องจากคำจำกัดความมันต่างกัน,สังคมส่วนใหญ่มองว่าการปฏิรูปที่คิดกันนั้นมันควรจะต้องเป็นอย่างไร ไม่ใช่คำจำกัดความอย่างที่นายกฯบอกต่อสังคม,ด้วยการแยกย่อยลึกลงไปที่คนอื่นๆคิดว่ามันไม่ใช่,มาถึงขั้นนี้แล้วทะเลาะกันไปก็เปล่าประโยชน์ มีแต่จะต้องหันหน้ามาร่วมมือร่วมใจกันเพื่อให้การปฏิรูปประเทศประสบความสำเร็จ,จะช้าไปบ้างแต่ต้องเห็นความสำเร็จให้ได้.,สายล่อฟ้า
อย่างที่คิดและพูดกันมาตลอดว่าประเทศไทยจะต้องมีการปฏิรูป มิฉะนั้นไปไม่รอดเป็นเรื่องจริงที่ยากจะปฏิเสธ
กล้าได้กล้าเสีย,สายล่อฟ้า,ปฏิรูปประเทศ,รัฐบาล คสช.,ประยุทธ์ จันทร์โอชา